जनाक्रोश सभा प्रदर्शन में भाग लेने का निर्णय
केरल में हिंसा के विरोध में रैली और जन आक्रोश सभा आज
केरल सरकार को बर्खास्त करने की मांग
सिटीरिपोर्टर | अजमेर
केरलमें राष्ट्रीय स्वयंसेवक संघ और राष्ट्रवादी विचारधारा के कार्यकर्ताओं पर लगातार हो रहे जानलेवा हमले के विरोध में अजमेर जनाधिकार बचाओ मंच की ओर से शुक्रवार को रैली और जन आक्रोश सभा आयोजित होगी।
मंच के वरिष्ठ कार्यकर्ता सुनील दत्त जैन ने बताया कि शुक्रवार शाम 5 बजे नया बाजार चौपड़ पर जन आक्रोश सभा होगी। इस सभा के तुरंत बाद शहर के विभिन्न मार्गों से रैली निकाली जाएगी।
यह रैली नया बाजार चौपड़ से शुरू होकर आगरा गेट, सब्जी मंडी, पीआर मार्ग, नगर निगम, चूड़ी बाजार होते हुए पुन: नया बाजार चौपड़ पर समाप्त होगी। इस अवसर पर जिला प्रशासन को राष्ट्रपति के नाम एक ज्ञापन भी दिया जाएगा। ज्ञापन में केरल की सरकार को बर्खास्त करने की मांग की जाएगी।
शहर भर में व्यापक समर्थन
जैनने बताया कि विशाल रैली और जनआक्रोश सभा को शहर भर में व्यापक समर्थन मिल रहा है। समाज में सक्रिय विभिन्न संगठनों और व्यापारिक प्रतिनिधियों ने रैली और सभा को अपना समर्थन दिया है। जैन ने बताया कि सभा में महिलाओं के बैठने के लिए अलग से व्यवस्था की गई है। सभा में पुरानी मंडी की ओर से आने वाले दुपहिया वाहनों की पार्किंग पशु अस्पताल परिसर में तथा सदर कोतवाली की ओर से आने वाले लोगों की पार्किंग संग्रहालय के निकट की गई है। आगरा गेट से आने वाले लोगों के वाहन घास कटला पर खड़े हो सकते हैं।
केंद्रसरकार राष्ट्रपति का ध्यानाकृष्ट कराएंगे
जैनने बताया कि केरल में वामपंथी सरकार के संरक्षण में राष्ट्रवादी विचारधारा के कार्यकर्ताओं की सरेआम हत्याएं कर उनके समर्थकों पर झूठे मुकदमे दर्ज किए जा रहे हैं। केरल में कानून व्यवस्था पूरी तरह बिगड़ी हुई है। केंद्र सरकार और राष्ट्रपति का ध्यानाकृष्ट करने के लिए ही अजमेर में विशाल रैली और सभा आयोजित की जाएगी।
भारतीय मजदूर संघ अजमेर जिला की गुरुवार को हुई बैठक में जनाक्रोश सभा प्रदर्शन में भाग लेने का निर्णय लिया गया। विनीत कुमार जैन ने बताया कि केरल में माकपा सरकार की शह पर की जा रही हिंसा के विरोध में 3 मार्च को आयोजित जनाक्रोश सभा प्रदर्शन में अधिक से अधिक संख्या में भाग लेने का आह्वान किया गया। बैठक में श्रमिकों की समस्या एवं अजमेर शहर की बिजली व्यवस्था को निजी हाथों में दिए जाने से रोकने के लिए आंदोलन की रूप रेखा तैयार की गई। बैठक में प्रदेश उपाध्यक्ष भोलानाथ आचार्य, सह संगठन मंत्री मूल सिंह, भुवनेश्वर प्रकाश, इंदर वीर सिंह सहित कई सदस्य मौजूद रहे।
hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva